ريال مدريد ملكة الكورة الاسبانية. البارح دات البطولة 34 فتاريخها بعد ما ربحات ڤيال ريال فمدريد ب2 لواحد عن الدورة ما قبل الاخيرة من “لاليگا”. الريال رجع بعد ما توقفات البطولة الاسبانية بقوة وربح الماتش العاشر على التوالي ليه ووصل الفرق بينو وبين البارصا ل7 نقاطي. النادي الكاتالاني خسر بجوج البارح فتيرانو مع اوساسونا بنزيما نجم الريال هاد العام. الفرنسي دار بطولة تاريخية والبارح ماركا جوج بيوتا الفرقة ديالو. ريال مدريد ربحات اطول “لاليگا” واصعبها فتاريخ هاد البطولة. طويلة حقاش وقفات لاشهر بسباب كورونا فيروس وصعيبة حقاش الماتشات العشرة الاخيرة تلعبات بلا جمهور. قبل ما توقف كانت البارصا هي اللولى ولكن مورال الفرقة طاح مع المدرب الجديد ومع هاد التوقف. فاللخر زيدان رجع الروح للنادي الملكي 
الريال دات اطول واصعب ليگا